Stundum er ástand eldra fólks hættulegt starfsfólki heimahjúkrunar vegna ölvunar og partístands. Svæðisstjóri heimahjúkrunar hjá Heilsugæslu höfuðborgarsvæðisins segir að eldra fólk í þessari stöðu sé gjarnt á að detta og brjóta sig og glími við næringarskort.
Afar erfitt getur við verið að koma eldra fólki sem glímir við alkóhólisma til aðstoðar, segir svæðisstjóri heimahjúkrunar Heilsugæslu höfuðborgarsvæðisins. Geðdeild Landspítalans taki ekki við drukknu fólki og Vogur taki ekki við fólki sem þarf mikla aðstoð við daglegar athafnir.
Heilbrigðisþjónusta fyrir eldra fólk var til umræðu á Heilbrigðisþingi í gær. Sigrún Kristín Barkardóttir, svæðisstjóri heimahjúkrunar Heilsugæslu höfuðborgarsvæðisins, lýsti því starfsdeginum sínum.
Þegar starfsfólk fer í vitjanir þá veit það í rauninni aldrei hvað bíður þeirra hinu megin við dyrnar. Það er bara þannig. Við reynum að undirbúa okkar starfsfólk undir það að það getur einhver hafa dottið, það getur einhver hafa dáið, það getur einhver verið á gólfinu og verið búinn að liggja þar alla nóttina. Það er allt.
Sumt af því eldra fólki sem heimahjúkrun sinnir eru ölvað þegar bankað er upp á.
Við erum með skjólstæðinga sem eru háðir lyfjum og eru áfengissjúklingar og hvorki vilja jafnvel hætta því eða breyta því.
Það er allt sem herjar á þenna hóp. Það er næringarskortur af því að það borðar ekki. Það er hætta á föllum og að slasa sig ekki. Það er engin líkamleg umhirða eða andleg eða félagsleg. Þannig að þú ferð hratt niður á við í þessu ástandi.
Stundum þegar starsfólk heimahjúkrunar kemur eru margir inni á heimilinu ölvaðir.
Þegar aðstæður eru þannig að fólk er drukkið heima, þá förum við ekki inn í aðstæður sem geta verið okkar starfsfólki hættulegar. Þannig að þar sem við vitum að aðstæður geta verið slæmar þá förum við tvær. Ef það er ógn af öðru fólki í annarlegu ástandi þá bökkum við út. Vissulega höfum við alltaf möguleika á að hringja í lögregluna og kalla eftir aðstoð. En í ákveðnum tilfellu þá er þetta trekk í trekk, daglegt brauð, hjá ákveðnum einstaklingum.
Sigrún segir að þau má séu unnin í samvinnu við félagsþjónustuna en erfitt geti verið að koma fólki til aðstoðar sem jafnvel vill ekki þiggja hjálp.
Geðdeildin vill ekki fá fólk drukkið og Vogur tekur ekki fólk í afvötnun sem er þungt hjúkrunarlega, þarf mikla þjónustu.
Stundum er ástand eldra fólks hættulegt starfsfólki heimahjúkrunar vegna ölvunar og partístands. Svæðisstjóri heimahjúkrunar hjá Heilsugæslu höfuðborgarsvæðisins segir að eldra fólk í þessari stöðu sé gjarnt á að detta og brjóta sig og glími við næringarskort.